မြောက်ပိုင်းကာဒင်နယ်ငှက်

မြောက်ပိုင်းကာဒင်နယ်ငှက် (Cardinalis cardinalis) သည် မြောက်အမေရိကငှက် ဖြစ်သည်။ ထိုငှက်မျိုးကို ကနေဒါနိုင်ငံတောင်ပိုင်း၊ အမေရိကန်ပြည်ထောင်စု အရှေ့ပိုင်း၊ မက္ကဆီကိုနိုင်ငံ၊ ဂွာတီမာလာနိုင်ငံနှင့် ဘလိဇ်နိုင်ငံ တို့တွင် တွေ့ရသည်။ မြောက်ပိုင်းကာဒင်နယ်ငှက်သည် အလျား ၈ ၃/၄ လက်မခန့်သာရှိ၍ သေးငယ်သောငှက်ဖြစ်၏။ ပုံပန်းကျန၍ အတောင်များမှာ လှပသည်။ အသံမှာလည်း သာယာချိုအေး၍ တေးကို ကောင်းစွာ သီဆိုနိုင်သည်။ မြောက်ပိုင်းကာဒင်နယ်ငှက်မများတွင်လည်း အမောက်ရှိ၍ နူးညံ့သော အမွှေးအတောင်များရှိသည်။ တေးဆိုရာ၌ ငှက်ဖိုများကဲ့သို့ပင် ချိုလွင်စွာ ဆိုနိုင်လေသည်။ အမြဲစိမ်းသစ်ပင်များ၌ အသိုက်လုပ် လေ့ရှိသည်။ တစ်မြုံလျှင် ဥနှစ်လုံးမှ လေးလုံးအထိ ရှိတတ် သည်။ ဥ၏အရောင်မှာ အညိုရောင် ထနေလေသည်။မြန်မာ့စွယ်စုံကျမ်း၊ အတွဲ(၁) ကိုးကား Category:ကနေဒါနိုင်ငံတွင် တွေ့ရှိရသော ငှက်များ Category:အမေရိကန်ပြည်ထောင်စုတွင် တွေ့ရှိရသော ငှက်များ Category:မက္ကဆီကိုနိုင်ငံတွင် တွေ့ရှိရသော ငှက်များ Category:ဂွာတီမာလာနိုင်ငံတွင် တွေ့ရှိရသော ငှက်များ Category:ဘလိဇ်နိုင်ငံတွင် တွေ့ရှိရသော ငှက်များ